stanford-oval/wikipedia huggingface dataset:
Glory (אלבום של בריטני ספירס)
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 6 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  אסטוניה | אסטי טיפ-40 | 8 |
|  ארגנטינה | ארגנטינה הוט 100 | 5 |
|  ארצות הברית | בילבורד 200 | 3 |
|  בלגיה | מצעד שירי בלגיה | 3 |
|  גרמניה | GfK – טופ 100 | 3 |
|  דנמרק | היטליסטן | 35 |
|  דרום אפריקה | אנטרטיינמנט מוניטורינג אפריקה | 20 |
|  הולנד | מצעד 100 האלבומים ההולנדיים | 8 |
|  הונגריה | Mahasz | 21 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 4 |
|  יוון | IFPI Greece | 21 |
|  יפן | אוריקון | 19 |
|  יפן | מצעד אלבומי אוריקון בינלאומי | 4 |
|  מקסיקו | טופ 100 – מקסיקו | 5 |
|  נורווגיה | VG-lista | 10 |
|  ניו זילנד | המצעד הניו זילנדי הרשמי | 8 |
|  ספרד | PROMUSICAE | 2 |
|  סקוטלנד | מצעד האלבומים הסקוטי | 4 |
|  פולין | ZPAV | 12 |
|  פורטוגל | מצעד האלבומים הפורטוגזי (AFP) | 3 |
|  פינלנד | המצעדים הפיניים הרשמיים | 8 |
|  צ'כיה | ČNS IFPI | 1 |
|  צרפת | SNEP | 6 |
|  קוריאה הדרומית | סירקל צ'ארט | 26 |
|  קוריאה הדרומית | אנטרטיינמנט מוניטורינג אפריקה בינלאומי | 1 |
|  קנדה | מצעד האלבומים הקנדי | 4 |
|  קרואטיה | טופ ליסטה | 18 |
|  שוודיה | סוורייטופליסטן | 12 |
|  שווייץ | המצעד השווייצרי | 4 |
|   ‏‏‏  מצעדים חודשיים (2016)> מדינה |   ‏‏‏  מצעדים חודשיים (2016)> מצעד |   ‏‏‏  מצעדים חודשיים (2016)> מיקום שיא |
| --- | --- | --- |
|  אורוגוואי | מוניטור לטינו | 11 |
מיקומי שיא > מצעדי סוף שנה

|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  ארצות הברית | בילבורד 200 | 172 |
|  בלגיה | מצעד שירי בלגיה | 142 |
|  מקסיקו | טופ 100 – מקסיקו | 87 |
|  קוריאה הדרומית | סירקל צ'ארט | 88 |
נתוני מכירות

| מקום | תארים | מכירות |
| --- | --- | --- |
| ברזיל | — | 20,000 |
| קנדה (Music Canada) | זהב | 35,000 |
| צרפת | — | 10,000 |
| ארצות הברית | — | 157,000 |

 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 26 באוגוסט 2016 | תקליטור • הורדה דיגיטלית • סטרימינג • תקליט | סטנדרטית • דלוקס | RCA רקורדס |  |
| קוריאה הדרומית | 30 באוגוסט 2016 | תקליטור | סטנדרטית • דלוקס | סוני מיוזיק |  |
| יפן | 14 בספטמבר 2016 | תקליטור | בלעדית | סוני מיוזיק |  |
| כלל העולם | 16 בנובמבר 2016 | הורדה דיגיטלית • סטרימינג | מחודשת 2016 | RCA רקורדס |  |
| יפן | 31 במאי 2017 | תקליטור כפול | סיור | סוני מיוזיק |  |
| סין | 18 ביוני 2017 | תקליטור כפול | סיור | סוני מיוזיק |  |
| כלל העולם | 29 במאי 2020 | הורדה דיגיטלית • סטרימינג | מחודשת 2020 | RCA רקורדס |  |
| כלל העולם | 4 בדצמבר 2020 | תקליט | דלוקס 2020 | RCA רקורדס |  |
| כלל העולם | 11 בדצמבר 2020 | הורדה דיגיטלית • סטרימינג | דלוקס 2020 | RCA רקורדס |  |
אותו מקום אותה הרוח

אותו מקום, אותה הרוח הוא אלבום האולפן השני של הזמר הישראלי עמיר בניון. האלבום יצא בשנת 1999, והניב את אחד מהלהיטים הגדולים ביותר של עמיר בניון, שמחות קטנות, שאותו ביצע ביחד עם מיכה שטרית. השיר מבוסס על טקסט "עיגולי השמחה" של דסי רבינוביץ'. האלבום לא זכה להצלחה דומה להצלחת קודמו רק את, וגם לא לרוב האלבומים של בניון שהגיעו אחריו. את האלבום עיבדו מיכה שטרית, ברי סחרוף וז'אן פול זימבריס.
הרצועה המסיימת את האלבום היא עיבודו של בניון ליצירה "טריו בלה מינור אופוס 50" מאת פיוטר איליץ' צ'ייקובסקי. קטע זה שימש כמוזיקת הרקע של סרט הטלוויזיה "אח שלי הגדול".
רשימת השמעה

אותו מקום אותה הרוח
את שתבקש
על המדרכה
צבעים
קו ההתחלה
קצת לבד
עולם גדול
פעם
שמחות קטנות
נשמה
עיניים מביטות
טריו בלה מינור אופוס 50
אוגוסט בוני

| --- | --- |
אוגוסט בוני, יוני 1942
אוגוסט בוני, יוני 1942
 לידה:  9 ביולי 1919 בזל, שווייץ 
 פטירה:  18 באוגוסט 2016 (בגיל 97) בזל, שווייץ 
 מדינה:  שווייץ 
 מקצוע:  מורה 
 בן או בת זוג:  פרידל בוני-רייטר 
 מידע חסיד אומות העולם
 פרסים והוקרה:  חסיד אומות העולם (16 ביולי 1990) 
 קישורים חיצוניים
 יד ושם:  אוגוסט בוני
 
אוגוסט בוני (בגרמנית: August Bohny;‏ 9 ביולי 1919 - 18 באוגוסט 2016) היה מורה, קלינאי תקשורת וחסיד אומות העולם משווייץ שפעל בצרפת.
ביוגרפיה

בוני נולד בבזל לאב מפקח רכבת חשמלית. הוא למד בגימנסיה וניגן על פסנתר וקלרינט. הוא היה חבר ב"שירות בינלאומי אזרחי" (Service Civil International)‏, ארגון לא ממשלתי בינלאומי. בין השנים 1939–1941 למד בסמינר למורים. כמו כן היה בוגר בית הספר לטירונים של צבא שווייץ.
ביוגרפיה > בתקופת מלחמת העולם השנייה

במהלך המלחמה היה בוני פעיל בארגון הצלה שווייצרי בשם "ההצלה השווייצרית" (Le Secours Suisse), אותו ייסד מוריס דובואה, שלימים הוכר אף הוא בתור חסיד אומות העולם. הארגון פעל בדרום צרפת, בין היתר בטולוז, וכן בלה שמבון-סור-ליניון שבצרפת. בוני ואשתו, פרידל בוני-רייטר (Friedel Bohny-Reiter) שלימים הוכרה אף היא בתור חסידת אומות העולם, ניהלו בלה שמבון מוסד שבו חסו כ-800 ילדים בין השנים 1941–1944. ילדים אלה ניצלו ממחנות ריכוז והוסתרו במוסד לתקופות זמן שבין שלושה לשישה חודשים, עד שנמצאו עבורם מקומות מסתור אחרים. חלקם היו יתומים, חלקם היו יהודים, וחלקם - נרדפים על רקע אחר, למשל ילדים להורים שהיו חברים במחתרת הצרפתית.
בוני ניסה להרחיק את השוטרים הצרפתים ואת הגסטפו מהמוסד וכן להסתיר את נוכחות הילדים היהודים בו.
ביוגרפיה > לאחר המלחמה

בוני היה מורה וקלינאי תקשורת. בשנת 1945 היה שותף בהקמתו של בית ילדים בקנטון אפנצל אוסר-רודן שבשווייץ שפעל בשיטת פסטלוצי. הוא סייע בשיקום ילדים שהיו ניצולי מחנה בוכנוואלד וכן היה פעיל במסגרות נוספות למען ילדים, בין היתר ילדים הולנדיים שנפגעו מהרעב בהולנד בחורף 1944–1945. בין השנים 1979–1995 היה בוני ראש הארגון השווייצרי למען העיוור.
נפטר בבזל ב-18 באוגוסט 2016, בגיל 97.
הכרה

קורותיו של בוני מתועדים בארכיון המכון הטכנולוגי של ציריך. בשנת 1986 התקיים בלה שמבון כינוס ובו השתתפו רבים מהילדים שניצלו. בשנת 1990 הכיר יד ושם בבוני בתור חסיד אומות העולם. סיפור ההצלה תועד במספר סרטים, תיעודיים ועלילתיים, בהם "נשק הרוח" בבימויו של פייר סובאז' (Pierre Sauvage) וכן "גבעת אלף הילדים".
אותויה

| אותויה |
| --- | --- |
 
תקופה
קמבריון
מיון מדעי
ממלכה:: בעלי חיים
מערכה:: פריאפולידה
משפחה:: Ottoiidae
סוג:: אותויה
שם מדעי
 Ottoia

אותויה (שם מדעי: Ottoia) הוא סוג של תולעת מהתקופה הראשונה בעידן הפלאוזואיקון, הקמבריון, אשר חיה בימים הקדומים, והיא מבין ראשוני התולעים שחיו מעולם. היא שייכת למערכה פריאפולידה (Priapulida) של תולעים ימיות.
האותויה נתגלתה בפצלי ברג'ס, בהרי הרוקי של קולומביה הבריטית שבקנדה, קרוב לפארק הלאומי יוהו. מאובנים אלה שונים מכל תולעת חיה והיו בעלי מבנה מכווץ וגלילי בצורתו.
התולעת המוזרה הגיע לאורך שמונה ס"מ בממוצע והייתה בעלת "חוטם" ארוך, באמצעותו שאבה טרף של חסרי חוליות קטנים ממנה, כגון טרילוביטים קטנים ופרוק הרגליים הקדום סידניאה (Sidneyia). כמה מהמאובנים מוכיחים שהייתה גם קניבלית. ל"חוטם" היה מבנה קוצני ומשונן לאורכו ובחלקו הפנימי היו מעין "שיניים" מחוזקות.
האותויה הייתה קבורה רוב זמנה בחולות המוצפים בגאות ובעת השפל הייתה מתכנסת במחילה דמוית האות "U" האנגלית.
בתרבות

מראה ההאותויה, שהייתה קטנה מאוד, שימש ליצירת מודלים של תולעים טורפות בסרטים "בראשית" של BBC ו"קינג קונג" (2005), וכן בסרט האימה "Deep Rising".
מראה האותויה
אברהם יצחק הכהן רובין

ערך זה עוסק בדיין וראש קהילה ליטאי. אם התכוונתם לאישים אחרים ששמם אברהם רובין, ראו .
| --- | --- |

הרב הכהן (מימין), והדיין, הרב נחום גורטלר
 השכלה:  ישיבת פוניבז' 
 מקום פעילות:  רחובות
 השתייכות:  חרדים ליטאים, בית דין צדק בני ברק 
 תחומי עיסוק:  רב ואב"ד
 
הרב אברהם יצחק הכהן רובין (מכונה הרב הכהן), הוא רב הקהילה החרדית ברחובות, אב"ד בבית דין צדק בני ברק וחבר בד"צ שארית ישראל.
ביוגרפיה

נולד בניר עציון גדל ביסודות במשפחה חסידית. למד בישיבה קטנה המשתייכת לחוג חתם סופר, ולאחר מכן פנה לישיבת פוניבז'. נשא את בתו של הרב שלמה זלמן אולמן.
לאחר החתונה התגורר בבני ברק ולאחר שבע עשרה שנה הוצע לו לכהן כרב הקהילה החרדית ברחובות והוא קיבל את ההצעה ועבר לרחובות.
מתחילת המאה העשרים ואחת הוא מכהן כחבר בד"ץ שארית ישראל.
הערות שוליים

↑  ככל הנראה לצורך הבדלה מהרב אברהם ישראל רובין
ערך זה הוא קצרמרבנושא רבנים. אתם מוזמנים לתרום לוויקיפדיה ו.
אוטו רמר

| --- | --- |

אוטו רמר ב-1945
 לידה:  18 באוגוסט 1912 נויברנדנבורג, הקיסרות הגרמנית הקיסרות הגרמנית
 נהרג:  4 באוקטובר 1997 (בגיל 85) מרבלה, ממלכת ספרד ספרד
 מדינה:  גרמניה 
 השתייכות:  רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1930–1945 (כ־15 שנים)
 דרגה:   גנרל-מיור
 תפקידים בשירות
 מפקד חטיבת ליווי הפיהרר
 פעולות ומבצעים
 מלחמת העולם השנייה
 עיטורים
  צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
אוטו ארנסט רמר (בגרמנית: Otto Ernst Remer; ‏18 באוגוסט 1912 - 4 באוקטובר 1997) היה קצין גרמני בוורמאכט שמילא תפקיד מכריע בהכשלת קשר ה-20 ביולי להתנקשות בחייו של אדולף היטלר.
בשנת 1950 נמנה עם מייסדי מפלגת הרייך הסוציאליסטית (בגרמנית: Sozialistische Reichspartei, ובקיצור SRP).
ביוגרפיה

רמר נולד בעיירה הגרמנית נויברנדנבורג וגדל במשפחה פרוטסטנטית. הוא היה נשוי פעמיים והיו לו שני בנים מנישואיו הראשונים ובת מהשניים. בשנת 1932, כשהיה בגיל 20, התנדב לשירות צבאי.
ביוגרפיה > שירותו הצבאי במלחמת העולם השנייה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בספטמבר 1939, בזמן הפלישה של גרמניה הנאצית לפולין, הוא היה אובר-לויטננט בוורמאכט, והיה מפקד פלוגה בחיל הרגלים הגרמני. רמר שירת במערכה בבלקנים שבה פלשו מדינות הציר ליוון וליוגוסלביה, כמו גם במבצע ברברוסה שבו פלשה גרמניה הנאצית לברית המועצות.
באפריל 1942 נעשה מפקד גדוד, הצטרף לרגימנט העילית "גרוסדויטשלנד" ("גרמניה הגדולה") ופיקד על גדוד הנשק המיוחד, הגדוד הרביעי, שהיה גדוד מסייע ברגימנט. בפברואר 1943 פיקד על גדוד 1 (גדוד משוריין) של רגימנט הגרנדירים "גרוסדויטשלנד", לאחר שהרגימנט הורחב לדיוויזיה, חיפו חייליו, שהיו רכובים על זחל"מים (רכבים קרביים משוריינים המונעים באמצעות שני זחלים מאחור וזוג גלגלים בחזית להיגוי), על נסיגת הוואפן אס אס במהלך הלחימה בחרקוב.
בנובמבר 1943 הוענק לו על ידי אדולף היטלר צלב האבירים עם עלי אלון על מנהיגותו במלחמה. במרץ 1944, לאחר שנפצע וקיבל דרגת רב-סרן, הפך למפקד הרגימנט[דרוש מקור]. בתקופת פיקודו, שמרה על הביטחון בברלין. במהלך תקופה זו רמר ואנשיו הצליחו לעצור את קשר העשרים ביולי, שנועד להשתלט על ממשלת גרמניה, לאחר הניסיון שנעשה לרצוח את היטלר. הגנרל פאול פון האזה הורה לרמר לעצור את שר התעמולה יוזף גבלס. רמר הגיע למשרדו של גבלס עם אקדח במטרה לעוצרו. גבלס שכנע את רמר לא לעשות זאת, והתעקש כי היטלר עדיין בחיים. כאשר רמר ביקש הוכחה לכך, ביקש גבלס שיקשרו אותו להיטלר. תוך פחות מדקה היטלר ענה לטלפון, וגבלס העביר את השפופרת לרמר. בטלפון הורה היטלר לרמר לעצור את הבוגדים בו. לאחריה הורה רמר לחייליו לעצור מידית את הקושרים. עוד באותו לילה קודם רמר בשתי דרגות לאוברסט (אלוף-משנה).
תפקידו הבא של רמר היה פיקוד על חטיבת "Führer Begleit Brigade" (חטיבת ליווי הפיהרר), שהייתה חטיבת שדה שנוצרה מתוך דיוויזיית גרוסדויטשלנד, במסגרתה נלחם בקרבות בפרוסיה המזרחית. רבים מאנשיו נפצעו ויחידתו לא נחלה הצלחה בקרבות. בדצמבר 1944, הועברה החטיבה מערבה למתקפת הארדנים, גם במערכה זו סבלה החטיבה מנפגעים רבים ולא הצליחה בקרבות.
בשנת 1945, לאחר שהחטיבה עליה פיקד קיבלה מעמד רשמי של חטיבה, הועלה רמר לדרגת גנרל-מיור (תת-אלוף) ונשאר לפקד עליה. הוא לא נחשב למפקד מוצלח, ונמתחה ביקורת על התנהלותו. הוא נעצר לבסוף על ידי חיילים אמריקנים, ונשאר שבוי מלחמה עד 1947.
רמר דיבר על קשר העשרים ביולי בסדרת התעודה הבריטית "עולם במלחמה" (The World At War), שנוצרה בשנות ה-70 המוקדמות. הוא לא הביע חרטה על תפקידו בעצירת קשר העשרים ביולי, ולא על תפקידו במלחמה באופן כללי.
ביוגרפיה > פעילות פוליטית לאחר המלחמה

בשנת 1952 נאסרה פעילותה של מפלגת הרייך הסוציאליסטית, אותה הקים, וזאת לאחר שבהצבעה לפרלמנט סקסוניה התחתונה זכתה המפלגה ב-16 מושבים. המפלגה זכתה גם ב-8 מושבים בפרלמנט המדינה של ברמן.
בין השנים 1991 עד 1994 פרסם רמר מספר מאמרים הנקראים "Remer-Depesche". מאמרים אלה מכילים הסתה גזענית והוא מהלל בהם את התורה הנאצית. בעקבות כך נידון באוקטובר 1992 ל-22 חודשי מאסר, באשמת הסתה גזענית חמורה והכחשת השואה. תלונתו על הפרות לכאורה של הגינות המשפט ופגיעה בחופש הביטוי ובזכויות האדם נדחתה פה אחד על ידי הנציבות האירופית. הוא הגיש ערעורים רבים, ובסופו של דבר נמלט לספרד בטרם נכלא.
ביוגרפיה > גלות ומוות

כדי להימנע ממאסר, נמלט רמר בפברואר 1994 לספרד. הוא היה תומך נלהב של מחקרים על הכחשת השואה, כמו המחקרים של פרד לויכטר ושל גרמר רודולף. בית המשפט העליון של ספרד פסק נגד ערעורה של ממשלת גרמניה על אי-הסגרתו, בטענה כי הוא לא ביצע פשע תחת החוק הספרדי. בשלב מאוחר יותר עבר רמר למצרים ולסוריה, וחזר לספרד. הוא נשאר מבוקש בגרמניה עד יום מותו בשנת 1997 במרבלה בספרד, כשהוא בן 85.
אוגוסט איימס

| --- | --- |
אוגוסט איימס בטקס פרסי "AVN", ‏2014
אוגוסט איימס בטקס פרסי "AVN", ‏2014
 לידה:  23 באוגוסט 1994 קנדה אנטיגוניש, נובה סקוטיה, קנדה
 התאבדה:  5 בדצמבר 2017 (בגיל 23) קליפורניה קמרילו, ונטורה, ארצות הברית
 שם במה:  אוגוסט איימס
 שם לידה:  מרסדס גרבווסקי
 מדינה:  ארצות הברית ארצות הברית
 תקופת הפעילות:  2013–2017 (כ־4 שנים)
 עיסוק:  שחקנית פורנוגרפיה ודוגמנית
 פרופיל ב-IMDb
מרסדס גרבווסקי (באנגלית: Mercedes Grabowski; ‏23 באוגוסט 1994 – 5 בדצמבר 2017), המוכרת בשם הבמה "אוגוסט איימס" ("August Ames"), הייתה שחקנית פורנוגרפיה ודוגמנית קנדית.
עד התאבדותה, איימס הספיקה להופיע ב-406 סרטונים במהלך הקריירה שלה כשחקנית פורנוגרפיה.
ביוגרפיה

מרסדס גרבווסקי נולדה ב-23 באוגוסט 1994 בעיר אנטיגוניש שבפרובינציית נובה סקוטיה. מוצאה פולני בעיקרו, אך היו לה גם שורשים אפרו-אמריקאים. שני הוריה עבדו בצבא, והיא העבירה את רוב ילדותה בבסיסים ולצד חיילים.
אימה סבלה מהפרעה דו-קוטבית שהשליכה על הטיפול בבתה, וסבה מצד אביה התעלל בה מינית. היא התלוננה על התעללות זו להוריה, אך הם סירבו להאמין לה ושלחו אותה למגורים סגורים תחת השגחה רפואית. בהתבגרותה, היא עבדה כאומנת ומאמנת רכיבה על סוסים. כתוצאה מהטראומה הנפשית מילדותה הקשה סבלה בבגרותה מהפרעה דו-קוטבית, הפרעת זהות דיסוציאטיבית, דיכאון קליני וחרדות.
בשלהי 2013, כשהייתה בת 19, גרבווסקי עברה אל לוס אנג'לס על מנת לפצוח בקריירה כשחקנית פורנוגרפיה. היא נטלה את שם הבמה "אוגוסט איימס", וזכתה לפופולריות רבה במהרה. היא הופיעה, בין היתר, בסרטונים של חברות ההפקה "Brazzers" ו-"Evil Angel", ובמהלך חייה הספיקה להשתתף ב-406 סרטונים בסך הכל. כמו כן, היא הועמדה לשלל פרסים. במהלך עבודתה הכירה את המפיק קווין מור, לו נישאה ב-2016.
ביוגרפיה > מוות

ב-3 בדצמבר 2017, איימס פרסמה ברשת החברתית "Twitter" כי היא סירבה להשתתף בסרטון עם גבר המשתתף גם בפורנוגרפייה הומוסקסואלית, מכיוון שהוא לא ביצע בדיקות הנוגעות להעברה של מחלות מין. פרסום זה גרר ביקורת קשה נגד איימס, והיא סבלה מבריונות רשת נרחבת. אחד מעמיתיה לתחום, השחקן הפאנסקסואל ג'קסטון וילר, אף קרא לה ליטול גלולות ציאניד. מצידה, איימס ציינה כי היא ביסקסואלית ותומכת נלהבת של הקהילה הגאה, אם כי יש לה זכות לממש את האוטונומיה המינית שלה.
ב-5 בדצמבר, יומיים לאחר פרוץ הסערה התקשורתית, איימס התאבדה, והיא נמצאה בלילה תלויה בחבל על עץ בפארק ציבורי הסמוך לביתה. ברכבה נמצא מכתב התאבדות. בנתיחה שלאחר המוות, נמצאו בגופה סמי קוקאין וקנאביס ותרופות נוגדות דיכאון וחרדה מסוג סרטרלין ואלפראזולאם.
התאבדותה יצרה אפקט ורתר, ואחריה התאבדו כמה שחקניות נוספות.
קרוביה של איימס הצהירו כי בריונות הרשת ממנה היא סבלה בימיה האחרונים היא זו שהובילו אותה לשים קץ לחייה. ב-2018, התפרסם תחקיר של העיתונאי ג'ון רונסון על מכלול הנסיבות הטרגיות שהובילו להתאבדות. נחשף כי מפיקים בתעשיית הפורנוגרפיה ניצלו את מעמדה כמהגרת מקנדה לרעה, זאת כשעיכבו בכוונה את התשלום בגין עבודתה ומנעו ממנה את זכויותיה. משפחתה וחבריה הואשמו בכך שלא סייעו לה להתמודד עם בעיותיה הנפשיות כראוי, ונקבע כי בעלה מור לא העניק לה יחס ראוי ו"התיר" לה ליפול לאלכוהוליזם ושימוש בסמים. רונסון ציין כי במצב נתון זה של חייה, היו שני טריגרים להתאבדות של איימס – הראשון הוא בריונות הרשת, והשני הוא סרט פורנוגרפי בו השתתפה לצד השחקן מרקוס דופרי. לדבריו של רונסון, במהלך שלב הצילומים דופרי הכה אותה והתעלל בה בצורה קשה. צוות ההפקה לא התערב במקרה והמשיך לצלם "כרגיל", ואיימס שראתה באירוע אונס שוכנעה שלא להתלונן מתוך איום כי התשלום על הסצנה יתבטל אם תעשה כך. אותו סרט, שהיה האחרון בו איימס השתתפה, נגנז ונמחק לחלוטין מרשת האינטרנט.
הערות שוליים

1 2 3  Dory Jackson, ‏Everything We Know About August Ames' Death, ‏International Business Times, ‏7 בדצמבר 2017
↑  Tod Hunter, ‏Fresh Face: August Ames, ‏AVN, ‏1 באפריל 2014
1 2 3  Simon Houpt, ‏The Porn Tragedy Canadian Media Didn't Cover, ‏The Globe and Mail, ‏31 בדצמבר 2018
↑  August Ames Tells Favorite Position and Shows Tattoos AVN 2015, ‏Youtube, ‏27 בינואר 2015
↑  Peter, ‏August Ames Interview For Barelist, ‏Barelist, ‏3 בינואר 2017
↑  Nicole Bitette, ‏Porn star August Ames revealed depression struggles before death, ‏New York Daily News, ‏7 בדצמבר 2017
↑  Melissa Santana, ‏Adult Star August Ames Passes Away, ‏XBIZ, ‏6 בדצמבר 2017
↑  August Ames, Internet Adult Film Database
↑  Janice Williams, ‏What was August Ames cause of death?‎, ‏Newsweek, ‏7 בדצמבר 2017
↑  Janice Williams, ‏Who is August Ames's husband Kevin Moore?‎, ‏Newsweek, ‏7 בדצמבר 2017
↑  Aurora Snow, ‏Was Porn Star August Ames Really Cyberbullied to Death?‎, ‏Daily Beast, ‏31 בדצמבר 2018
↑  Jessica Gibb, ‏Gay porn star who trolled August Ames refuses to back down after suicide, ‏Daily Mirror, ‏8 בדצמבר 2017
↑  Maria Vultaggio, ‏Jaxton Wheeler explains August Ames "cyanide" tweet and what really he meant to say, ‏Newsweek, ‏11 בדצמבר 2017
↑  Maya Oppenheim, ‏What you need to know about August Ames – the adult film star who died aged 23, ‏The Independent, ‏7 בדצמבר 2017
↑  Porn Star August Ames Found Dead at Age 23 After Enduring Online Harassment, ‏Maxim, ‏7 בדצמבר 2017
↑  Emmeline Saunders, ‏Porn star August Ames hanged herself in park, ‏Daily Mirror, ‏9 בדצמבר 2017
↑  Porn star August Ames found dead in suicide after online criticism, ‏BNO News, ‏6 בדצמבר 2017
↑  Connor Casey, ‏Adult Film Star August Ames Had Cocaine, Depression Medication in Her System at Time of Death, ‏Pop Culture, ‏9 בפברואר 2018
↑  הדס בשן, ‏למה מתו 6 כוכבות פורנו בשלושה חודשים?, באתר ‏מאקו‏, 1 בפברואר 2018
↑  Rachel Desantis, ‏Porn star August Ames dead at 23, ‏New York Daily News, ‏6 בדצמבר 2017
↑  גיא רייט, ‏ימים אחרונים של אוגוסט, באתר ‏מאקו‏, 4 בינואר 2019
| --- | --- |
בקרת זהויות :  GND: 1148110879  VIAF: 5861151353536852720004   WorldCat (עם VIAF): 5861151353536852720004 
אוגוסט איימס באירוע "AVN", ינואר 2015.
אוטו שלפנברג

אוטו שלפנברג (בגרמנית: Otto Schlefenberg;‏ 1989 – 1919) היה כדורגלן ומאמן עבר ישראלי-אוסטרי.
קריירת משחק

שלפנברג נולד באוסטריה ושיחק בנעוריו בהכח וינה לפני שעלה לארץ ישראל והצטרף למכבי חיפה. את הופעת הבכורה במכבי חיפה ערך ב-4 במאי 1940 בליגה ב', במשחק נגד מכבי בנימינה. ב-1950 פרש ממשחק פעיל.
קריירת אימון

שלפנברג ערך וסידר מחדש את קבוצת הנוער של מכבי חיפה-שלמה ואימן אותה במשך כשנתיים לפני שהפך למאמן הראשי של הקבוצה הבוגרת ב-1952. אוטו אימן במשך כשנתיים במכבי חיפה ובמהלכה קידם לא מעט שחקנים צעירים כדוגמת אברהם מנצ'ל וג'וני הרדי.
לאחר שעזב את מכבי חיפה אימן בהפועל טבריה, מכבי חדרה ומכבי פרדס חנה. ב-1962, חזר למכבי חיפה והוביל אותה לזכייה בתואר הראשון שלה, גביע המדינה. שלפנברג התפטר מתפקידו ב-1963 ועבר לאמן בהכח עמידר רמת גן, הפועל אשקלון, מכבי נתניה, הפועל מחנה יהודה, הפועל שדרות והפועל קריית מלאכי.
חיים אישים

שלפנברג הוא אביו של שחקן ומאמן הכדורגל בעבר, שמעון שנהר.
אוטו הלך לעולמו בשנת 1989 והוא בן 69.
תארים

גביע ליגה ב': 1946-1947
גביע המדינה: 1961-1962
אלוף האלופים: 1962
גביע ליגה ב': 1963-1964 (עם הפועל אשקלון) 
 1966-1968 (עם הפועל שדרות).
אורחון (נהר)

| --- | --- |
מראה לאורך הנהר
מראה לאורך הנהר
 מידע כללי
 אורך:  1,124 ק"מ
 ספיקה ממוצעת:  96 מ"ק לשנייה
 אגן ניקוז:  132,835 קמ"ר
 מוצא:  הרי חנגאי
 גובה מוצא הנהר:  3,179 מטרים
 יובלים:  נהר טול, Tamir River, Kharaa River, בפסקה זו רשומה אחת נוספת שטרם תורגמה 
 שפך:  נהר סלנגה
 מדינות באגן הניקוז:  מונגוליה
 
 
נהר אורחון (במונגולית: Орхон гол) הוא נהר בצפונה של מונגוליה, שמקורו בהרי חנגאי בגובה של 3,179 מטרים, ונשפך לנהר סלנגה סמוך לגבולה של מונגוליה עם רוסיה. אורכו של הנהר הוא 1,124 ק"מ והוא הארוך בנהרות המדינה. אולן בטור, בירת מונגוליה, שוכנת לגדות הנהר טול, יובלו של האורחון.
לאורך הנהר שוכנים שרידיה של חאר בלגאס ששימשה כבירת חאנות אויגור ושל חרחורין שהייתה בירת האימפריה המונגולית למשך שלושים שנים. קטע מעמק הנהר המשתרע על-פני שטח של 122 קמ"ר מוכרז כאתר מורשת עולמית.
אחמד רזא

| --- | --- |

 לידה:  1859 איסטנבול, האימפריה העות'מאנית 
 פטירה:  26 בפברואר 1930 (בגיל 71 בערך) איסטנבול, טורקיה 
 מדינה:  טורקיה 
 השכלה:  תיכון גלאטסראיי 
 מפלגה:  מועצת האיחוד והקידמה 
 
אחמד רזא (טורקית Ahmed Rıza, ‏1858 איסטנבול - 26 בפברואר 1930) היה ממנהיגי תנועת הטורקים הצעירים באימפריה העות'מאנית.
חייו

אחמד רזא נולד באיסטנבול. אביו כונה "אינגיליז עלי" עקב ידיעותיו הרבות בשפה ובתרבות האנגלית וכן קשריו הטובים עם האנגלים במלחמת קרים. רזא הצעיר מונה למנהל על מערכת החינוך בעיר בורסה.
בשנת 1889 קיבל רזא אישור מהשלטונות לבקר בפריז לרגל התערוכה העולמית שחגגה 100 שנים למהפכה הצרפתית. הוא ניצל זאת כדי לחבור לקבוצת הגולים שפעלה שם במחאה על שלטונו העריץ של הסולטאן עבדול חמיד השני.
בפריז ייסד את כתב העת "התייעצות" שהפך לביטאון של הטורקים הצעירים. בתקופת שהותו בפריז הושפע מהפילוסופיה הפוזיטיביסטית, שקבעה כי ניתן לפתור את מצוקות החברה על ידי הקידמה המדעית. סיסמתו של רזא הייתה סדר וקידמה ותחת השפעתו נוסדה מועצת האיחוד והקידמה, שהייתה למסגרת הארגונית של תנועת הטורקים הצעירים.
אחמד רזא התנגד להפעלת לחץ חיצוני אירופאי על האימפריה כפי שנקבע בקונגרס הראשון של התנועה בשנת 1902. הוא טען שזה מיותר ומסוכן, משום שהאינטרס של המעצמות אינו עולה תמיד בקנה אחד עם האינטרס של נתיני האימפריה.
Still the One: Live from Vegas

Still the One: Live from Vegas (בעברית: עדיין האחת: הופעה חיה בווגאס) הוא אלבום ההופעה הראשון של הזמרת-יוצרת הקנדית שאניה טוויין. אלבום ההופעה יצא לאור ב-3 במרץ 2015, לאחר שהוקלט בכמה מן מופעיה אשר בוצעו בלאס וגאס. לאחר שהוציאה את אלבום הלהיטים הראשון שלה Greatest Hits בשנת 2004, הודיעה טוויין כי באמצע שנת 2015, היא תוציא את אלבום ההופעה הראשון שלה.
בשל הצלחתו הרבה של האלבום הוא נכנס למצעדי אלבומים רבים סביב רחבי העולם, ומכירותיו נעמדות בסדר גודל של כ-20,000 עותקים שנמכרו.
רקע

לאחר שיצאה לסיבוב ההופעות השלישי שלה "Shania: Still the One", בין השנים 14–2012 הוחלט כי היא תוציא אלבום הופעה ראשון. האלבום מחולק לשני חלקים; האחד הוא חלק CD, שמכיל בתוכו את מיטב להיטיה של הזמרת שבוצעו בהופעה חיה שהתקיימה בלאס וגאס. השני הוא חלק DVD, שמציג בתוכו את ההופעות. בגרסת ה-DVD ניתן למצוא 6 הופעות נוספות שלא נמצאות בגרסת ה-CD.
כמה חודשים לאחר שהוציאה את אלבום ההופעה, החליטה טוויין לצאת לסיבוב ההופעות הרביעי שלה "Rock This Country Tour". סיבוב ההופעות הכיל כ-72 מופעים באמריקה הצפונית.
מיקומי שיא > CD

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 78 |
|  ארצות הברית | בילבורד 200 | 55 |
|  ארצות הברית | מצעד אלבומי הקאנטרי | 2 |
|  גרמניה | GfK – טופ 100 | 53 |
|  הממלכה המאוחדת | מצעד האלבומים הבריטי | 2 |
|  קנדה | מצעד האלבומים הקנדי | 8 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד אלבומי הקאנטרי | 81 |
מיקומי שיא > DVD

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  גרמניה | GfK – טופ 100 | 3 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 9 |
|  פלנדריה | אולטראטופ 50 | 2 |
|  צרפת | SNEP | 2 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |